The Most Beautiful Moment in Life, Part 2

The Most Beautiful Moment in Life, Part 2 (; hanča: 花樣年華 pt.2; Hwayangyeonhwa pt.2) je štvrtý EP album od juhokórejskej chlapčenskej skupiny BTS, ktorý bol vydaný 30. novembra 2015. Obsahuje deväť skladieb vrátane hlavného singla s názvom „RUN“.

 Vydanie albumu 
Big Hit Entertainment zverejnil 8. septembra 2015 na Naver V LIVE video „화양연화 on stage : prologue“ a oznámil ich návrat s novým albumom a turné, 2015 BTS LIVE <The Most Beautiful Moment in Life On Stage>. Prológ dal krátky náhľad na skladby z albumu ako „Butterfly“, „Ma City“ či „Outro: House of Cards“. Vo videu bolo pôvodne uvedené, že album bol naplánovaný na október, no nakoniec sa presunul na koniec novembra. 17. novembra bol uverejnený oficiálny trailer, ktorý obsahoval skladbu z albumu „Intro: Never Mind“ od členov skupiny - RM, Suga a J-Hope.

23. novembra, BTS zverejnila aj prvý set fotiek na ich sociálnych sieťach s popisom „Je Ne Regrette Rien“, čo z prekladu z francúzštiny znamená Nič neľutujem. Hneď na druhý deň vyšiel aj druhý set fotiek s názvom „Papillon“, čo znamená Motýľ.

25. novembra, bol uverejnený teaser k videoklipu hlavného singlu „RUN“ a hneď na druhý deň aj zoznam skladieb. Na tlačovej konferencii 27. novembra skupina konštatovala: „Prvá časť vysvetlila aká unavujúca a zložitá mladosť je a ako sa stále cítime, že sme na hrane a okraji svojich síl. Druhá časť bude mať viac dobrodružný a odvážnejší nádych. Práve preto je našim hlavným singlom RUN“.

 Hudobný klip 
Videoklip ku skladbe „RUN“ bol vydaný 30. novembra 2015. Zobrazoval hlúposti a ľahkomyseľnosti mladosti a to v kontexte radostných okamihov priateľstva, no i trápenia sa a prekonávania ťažkých životných situácii. Členovia v ňom preukázali nielen svoje hudobné talenty, ale aj herecké schopnosti s príbehom, ktorý nadväzuje k videoklipom „I Need U“ a „화양연화 on stage : prologue“. Produkciu mal opäť na starosti Lumpens a GDW.

 Komerčné vystúpenia 
26. novembra bolo zverejnené, že predobjednávky na The Most Beautiful Moment in Life, Part 2 dosiahli viac než 150 000 kópií, čím prekročili svoj minulý rekord. Koncerty v Soule The 2015 BTS LIVE <The Most Beautiful Moment in Life On Stage> sa konali tri noci od 27. do 29. novembra a predalo sa viac než 13 500 vstupeniek za veľmi krátky čas hneď potom ako boli zverejnené. Decembrové koncerty v japonskej Yokohama Arena boli taktiež úspešné a zúčastnilo sa viac než 25 000 ľudí.

Singel „RUN“ sa pre BTS stal ich prvým, ktorému sa podarilo umiestniť na vrchu digitálneho rebríčka kórejského hudobného portálu Melon. Všetkých deväť skladieb sa dostalo do Gaon Weekly Digital Chart. Iba v prvom týždni sa predalo viac než 90 000 kópií albumov, čím sa dostal na prvú priečku Gaon Weekly Album Chart a neskôr aj na Gaon Monthly Album Chart. The Most Beautiful Moment in Life, Part 2 sa stal piatim najlepšie predávajúcim albumom roka 2015 s viac než 275 000 predanými kópiami podľa kórejského rebríčka Gaon Album Chart.

Osem skladieb z albumu sa umiestnilo aj na Billboard World Digital Songs Chart. Samotný album sa umiestnil na 171. priečke prestížneho amerického rebríčka Billboard 200 s viac než 5 000 predanými kópiami, čím sa stal ich prvým albumom, ktorému sa v tomto rebríčku podarilo umiestniť. Album obsadil prvú priečku aj na Billboard World Albums Chart či Heatseekers Albums Charts. BTS sa stalo prvým kórejským umelcom, ktorému sa podarilo obsadiť prvú priečku Billboard World Albums Chart na štyri týždne. The Most Beautiful Moment in Life, Part 2 sa umiestnil na štvrtej priečke podľa prestížneho Billboard listu 10 najlepších K-pop albumov roka 2015, v ktorom bolo konštatované, že „Pt. 2 nielen, že preukázal ich emocionálny hip hop s hlavným singlom RUN, no predovšetkým dokázali, že sa neboja riešiť témy, ktorým sa väčšinou K-pop typicky vyhýba.“ Hlavný singel „RUN“ sa umiestnil aj na tretej priečke 20. najlepších K-pop skladieb roka 2015.

 Zoznam skladieb 
Č.NázovTextárProducentDĺžka1.„Intro: Never Mind“ Slow Rabbit
 Suga Slow Rabbit2:182.„RUN“ Pdogg
 „Hitman“ Bang
 RM
 Suga
 V
 Jungkook
 J-HopePdogg3:573.„Butterfly“ „Hitman“ Bang
 Slow Rabbit
 Pdogg
 RM
 Suga
 J-Hope
 Brother SuPdogg4:004.„Whalien 52“ Pdogg
 Brother Su
 „Hitman“ Bang
 RM
 Suga
 J-Hope
 Slow RabbitPdogg4:045.„Ma City“ Pdogg
 „Hitman“ Bang
 RM
 Suga
 J-HopePdogg4:186.„뱁새“ (Baepsae / Silver Spoon) Pdogg
 Supreme Boi
 RM
 Slow RabbitPdogg3:547.„Skit: One Night in a Strange City“ Pdogg
 „Hitman“ Bang
 Slow Rabbit4:258.„고엽“ (Goyeob / Dead Leaves) Suga
 Slow Rabbit
 Jungkook
 „Hitman“ Bang
 RM
 J-Hope
 Pdogg Suga
 Slow Rabbit4:289.„Outro: House of Cards“ Slow Rabbit
 Brother Su
 „Hitman“ Bang Slow Rabbit2:57Celková dĺžka:34:21

 Umiestnenia 

 Album 

 Týždenný rebríček
Rebríček (2015)NajvyššiapozíciaSouth Korea Gaon Album Chart1South Korea 2016 Gaon Album Chart1Japan Oricon Albums Chart15US Billboard 200171US Top Heatseekers1US Independent Albums9US Top Current Albums98US Billboard World Albums1

 Mesačný rebríček
Rebríček (2015)NajvyššiapozíciaSouth Korea Gaon Album Chart1

 Ročný rebríček
RebríčekNajvyššiapozíciaSouth Korea 2015 Gaon Album Chart5South Korea 2016 Gaon Album Chart21US Billboard World Albums (2016)9

 Single 
Billboard World Digital Songs (2015)Najvyššiapozícia„Run“3„Butterfly“4„Silver Spoon“8„Ma City“9„Dead Leaves“10„Outro: House Of Cards“9„Whalien 52“14„Intro: Never Mind“19
Billboard Philippines Hot 100 (2017)Najvyššiapozícia„Butterfly“91

 Predaj a certifikácie 
KrajinaRebríčekPredajUSABillboard Charts5,000+JaponskoOricon Albums Chart14,051+Južná Kórea2015 Gaon Album Chart274,135+2016 Gaon Album Chart105,784+

 Referencie 

Kategória:EP skupiny BTS
Kategória:EP z 2015